钦定古今图书集成/明伦汇编/闺媛典/第335卷 > 李格非妻女
## 钦定古今图书集成/明伦汇编/闺媛典/第335卷 > 李格非妻女

按《宋史文苑李格非传》：“格非字文叔，济南人。妻王氏，
拱辰孙女，亦善文。女清照诗文尢有称于时。嫁赵挺
之子明诚，自号易安居士。”

按《清波杂志》：“赵明诚待制妻易安李夫人，尝和张文
潜《洛溪中兴颂碑》长篇二，以妇人而厕众作，非思有
深致者能之乎？”“五十年功如电扫，华清花柳咸阳草。
五坊供奉斗鸡儿，酒肉堆中不知老。胡兵忽自天上
来，逆胡亦自奸雄才。勤政楼前走胡马，珠翠踏尽香
尘埃。何为出战辄披靡，传致荔枝多马死。尧功舜德”
本如天，安用区区纪文字。著碑铭德真陋哉，乃令神
鬼磨山崖。子仪光弼不自猜，天心悔祸人心开。夏月鉴当深戒，简策汗青今具在。君不见当时张说最多
机，虽生已被姚崇卖。君不见惊人废兴传天宝，《中兴
碑》上今生草。不知负国有奸雄，但说成功尊国老。谁
令妃子天上来，虢、秦、韩国皆天才。苑桑羯鼓玉方响，
春风不敢生尘埃。姓名谁复知安史，健儿猛将安眠
死。去天尺五抱瓮峰，峰头凿出“《开元》字。时移势去真
可哀，奸人心丑深如崖。西蜀万里尚能反，南内一闭
何时开。可怜孝德如天大，反使将军称好在。”呜呼奴
辈乃不能道，辅国用事张后尊。乃能念春荠，长安作
斤卖。顷见易安族人言，“明诚在建康日，易安每值天
大雪，即顶笠披蓑，循城远览，以寻诗得句，必邀其夫
赓和，明诚每苦之也。”易安父文叔，元祐馆职。

按《琅嬛记》：赵明诚幼时，其父将为择妇。明诚昼寝，梦
诵一书，觉来惟忆三句云：“言与司合，安上已脱，芝芙
草拔。”以告其父。其父为解曰：“汝待得能文词妇也。”“言
与司合”，是“‘词”字，“安’上已脱”，是“女”字，“芝芙草拔”，是“之夫”
二字，非谓汝为词女之夫乎。后李翁以女女之，即易
安也。果有文章。易安结褵未久，明诚即负笈远游，易
安殊不忍别，觅锦帕书一《剪梅》词以送之。词曰：“红藕
香残玉簟秋。轻解罗裳，独上兰舟。云中谁寄锦书来？
雁字回时月满楼。花自飘零水自流。一种相思，两处
闲愁。此情无计可消除。才下眉头，却上心头。”

易安以《重阳醉花阴》词函致明诚，明诚叹赏，自愧弗
逮，务欲胜之一切，谢客忘食忘寝者三日。夜得五十
阕，杂易安作，以示友人陆德夫。德夫玩之再三，曰：“只
三句绝佳。”明诚诘之，答曰：“莫道不消魂，帘卷西风，人
似黄花瘦。”政易安作也。

按《贵耳集》：易安居士李氏，赵明诚之妻，《金石录》亦笔
削其间。南渡以来，常怀京洛旧事，晚年赋《元宵永遇
乐》词云：“落日镕金，暮云合璧。”已自工致。至于“染柳烟
轻，吹梅笛怨，春意知几许。”气象更好。后叠云：“于今憔
悴，风鬟霜鬓，怕见夜间出去。”皆以寻常语度入音律，
炼句精巧则易，平淡，入调者难。其《秋词声声慢》云：“寻
寻觅觅，冷冷清清，凄凄惨惨戚戚。”此乃公孙大娘舞
剑器手。本朝非无能词之士，未曾有一下十四叠字
者。用《文选》诸赋格。后又云：“梧桐更兼细雨，到黄昏点
点滴滴。”又叠字，俱无斧凿痕。更有一奇字云：“守定窗
儿，独自怎生得黑。”黑字不许第二人押。妇人中有此
文笔，殆间气也。

《文粹拾遗》：李易安《贺人孪生启》中有云：“无午未二时
之分，有伯仲两楷之侣。既系臂而系足，实难弟而难
兄。玉刻双璋，锦挑对褓。”注曰：“任文二子孪生，德卿生
于午，道卿生于未。张伯楷、仲楷兄弟，形状无二，白汲
兄弟，母不能辨，以五色彩绳，一系于臂，一系于足。”